מכונת הרעל

"מכונת הרעל" הוא ביטוי ישראלי שמשמעותו מנגנון תעמולה המפיץ מידע שקרי או שגוי, הסתה וחדשות כזב נגד יריבים, תוך המחשת פעילותו באמצעות המשלתו למכונה ייעודית לייצור רעל. הביטוי נוצר בתחילת שנות ה-20 של המאה ה-21 בקרב מתנגדי ממשלתו של בנימין נתניהו. הטוענים לקיומה של "מכונת הרעל" גורסים שהמנגנון שלה מורכב מרשת רחבה של משתמשים אמיתיים לצד בוטים ו"בובות גרב" המהדהדים מסרים המשרתים את האינטרסים של בנימין נתניהו והמשך שלטונו. לטענתם, מנגנון זה נועד להשפיע על התודעה הציבורית, בין היתר באמצעות הפצת מידע חלקי או שקרי, דיסאינפורמציה ותיאוריות קשר שנועדו לערער את אמון הציבור בכלי התקשורת, להגברת הקיטוב והפילוג בין המחנות הפוליטיים בישראל על מנת להשפיע על תומכי ימין ולרתום אותם לתמוך בהמשך שלטונו של ראש הממשלה, בנימין נתניהו ולבסס תמיכה רחבה ברעיונותיו וביוזמותיו. היעדים של "המכונה", לדבריהם, כוללים אישים מהתחום הפוליטי (שרים, חברי כנסת, ואנשי ציבור בעבר ובהווה), המשפטי (שופטים, פרקליטים, יועצים משפטיים), הציבורי (עובדי ציבור, פקידות ממשלתית בכירה), התקשורתי (גופי תקשורת, עיתונאים), הביטחוני (ראשי מערכת הביטחון, קציני צה"ל, פורשי מערכת הביטחון), האומנות (אומנים, מנהלי מוסדות תרבותיים), האזרחי (ארגונים אזרחיים, ארגוני מחאה, פעילים) והציבורי (ידוענים, מובילי דעת קהל). המסרים, לטענתם, מופצים דרך חברי כנסת, אנשי תקשורת, מובילי דעת קהל ופעילים בפלטפורמות שונות: ברשתות החברתיות – ווטסאפ, פייסבוק, טלגרם, טוויטר, יוטיוב, אינסטגרם וטיקטוק – באתרי אינטרנט, ובערוצי תקשורת. מחד, פעילי המכונה מפיצים מסרים המפרגנים לנתניהו ולמשפחתו ומאידך, תוקפים את מתנגדיו של נתניהו ומפיצים נגדם מסרים מכפישים, דיסאינפורמציה ותיאוריות קונספירציה. במאי 2022 החל נפתלי בנט לכנות לעיתים תכופות את תעמולת הליכוד "מכונת רעל". בנאום בכנסת אמר "מכונת הרעל גובה מחיר, עתיד המדינה בסכנה [...] מולנו ניצבת מכונת רעל שקרית שמציירת אותנו כבוגדים". בעניין דומה כתב מעט לפני התפרקות הממשלה. מאוחר יותר כתב כי כשלו במתן האפשרות למכונה לפעול ולפגוע בחברי הקואליציה, בלי שהסבירו כנגד.[דרוש מקור: כדאי למצוא את הציטוט] כמו כן טען בנט כי פעולת "מכונת הרעל" הביאה לפרישת עידית סילמן מהקואליציה. באוגוסט 2022, לאחר הקמת ממשלת ישראל השלושים ושש, השתמש יאיר לפיד אף הוא במונח דומה בנאום בכנס בחירות של "יש עתיד", כשאמר "מכונת ההסתה והרעל נוצחה" בארבע מערכות הבחירות החולפות. בדצמבר, לאחר שפרש מהפוליטיקה, הצהיר נפתלי בנט כי הוא "יוצא למלחמה" נגד גורמים שהכפישו אותו ופרסמו נגדו שקרים במהלך כהונתו כראש ממשלה אותם הכליל בכינוי "מכונת הרעל". בנט שלח מכתבי התראה לפני הגשת תביעות דיבה. אחדים מהנמענים התנצלו על דבריהם ואף שילמו פיצוי על כך, ונגד אחרים הוגשו תביעות דיבה. באוגוסט 2022, לאחר שיונתן פולארד חזר בו מהבעת התמיכה במפלגת "הרוח הציונית", טענה ראש המפלגה איילת שקד ש"מכונת הרעל העמידה אותו במצב בלתי אפשרי". אהוד ברק כתב לאחר שרמי מתן הוכה על ידי פעיל ליכוד במהלך הפגנה בגשר עין חמד כי "מכונת הרעל וההסתה של נתניהו עוברת למוד אלימות". גם משה יעלון השתמש בביטוי דומה, "מכונת הרעל והשקרים". בנובמבר 2022 כתב בן כספית כי בצלאל סמוטריץ' "לומד עכשיו, על בשרו, את טעמה של מכונת הרעל הביביסטית", לאחר שסירב להצעות נתניהו במהלך המשא ומתן הקואליציוני. יועץ התקשורת של נתניהו, טופז לוק, אמר על ההאשמות בדבר קיומו של מנגנון כזה: "אני אומר להם שהם עושים נזק, אבל אני לא יכול לשלוט בהם [בפעילים]. אין גם דבר כזה מכונת רעל. אין הנחיה שאתם צריכים לצייץ [...] אחרי משהו. הם רואים עוול שעשו לנתניהו והם פועלים לבד". בינואר 2023 הגיב יו"ר לשכת עורכי הדין אבי חימי, להאשמות נגדו על הטרדה מינית, וכתב שמדובר ב"מכונת הרעל" שמנסה לחסל אותו בשל התנגדותו לרפורמה המשפטית. במרץ הופיע המונח בכותרת מכתב ההסתדרות הרפואית בישראל שהציג אותה כגורם לפגיעה באנשי צוות רפואי. ביוני 2023 התייחס יאיר לפיד ל"מכונת הרעל" בעדותו במשפט נתניהו, כאשר נשאל על אי־בהירות לגבי תחילת שירותו הצבאי: "הייתי כתב צבאי ב'במחנה', זה איזה סיפור על אנקדוטה בתחילת מלחמת לבנון הראשונה שמה שקרוי 'מכונת הרעל' שנים כבר חוגגת על זה." גם כשנשאל שאלות נוספות בהן נרמז על חוסר אמינות לכאורה, ענה לפיד שהוא לא ישתף פעולה עם "מכונת הרעל". על פי שלמה פילבר מחברת האסטרטגיה והמחקרים דיירקט פולס, העובדת עם הליכוד, אמצעי תקשורת בישראל ניסו להשתמש בביטוי "מכונת הרעל" על מנת לבזות ולשלול את הלגיטימציה של הביקורת כלפי ממשלת ישראל השלושים ושש. העיתונאי סמי פרץ תיאר את "מכונת הרעל" באומרו שהיא "פועלת בכמה מעגלים: בולדוגים בכנסת, שופרות בערוצי הטלוויזיה והרדיו, מעריצים ופעילי שטח גסי רוח והבן הבכור כמובן. הם מהלכים אימים, מנסים לערער את אמון הציבור בכל מערכות השלטון". במאמר באתר "News1 מחלקה ראשונה" כתבה שני גרנות-לובטון, ממובילות אנאקספטבל במחאה נגד הרפורמה המשפטית, כי "מכונת הרעל" של הימין עובדת בשיטה של הפצת שקרים ואחר כך ציפייה שהצד השני יתאמץ להכחיש אותם. בן כספית טען שמנגנון הפעולה של "מכונת הרעל" ברשתות חברתיות מקוונות באמצעות דוגמה: משתמש אלמוני בטוויטר פרסם ציוצים ובהם טענות והשמצות כלפי יאיר לפיד, איילת שקד ואחרים. למשתמש זה אלפי עוקבים, חלקם כנראה בוטים. הציוצים הופצו מחדש ברשתות החברתיות על ידי יעקב ברדוגו, יאיר נתניהו ואחרים, והגיעו לתפוצה רחבה. גם אם לאחר מכן מתברר שהפרטים אינם נכונים, הם ממשיכים להיות מופצים בקרב תומכי נתניהו והליכוד, ולעיתים מגיעים גם לאתרי חדשות, ערוצי חדשות ותחנות רדיו. על פי תחקיר עיתון דה מרקר, מדובר במנגנון תעמולה מסועף ומיומן להפצת מסרים, נרטיבים, שקרים ותיאוריות קונספירציה שמפורסמים מדי יום בכמויות עצומות. לאחר הקמת הממשלה ה-37, דוברים ממתנגדיה בישראל התבטאו בחריפות נגד הקמתה ופעולותיה, בחלק מהמקרים גם בכלי תקשורת בעולם, ולעיתים תוך קריאה לסירוב פקודה, ולמרי אזרחי. הדבר הוביל מספר דוברים מתומכיה להשתמש גם כן בביטוי "מכונת הרעל" ביחס לפעולות והתבטאויות אלה. במאמר באתר "מידה" נטען שקיימת "מכונת רעל של השמאל", תוך הבאת ציטוטים של גיל קופטש, גדי סוקניק, רוגל אלפר ורביב דרוקר. בערוץ עכשיו 14 נטען שכאשר נפתלי בנט כיהן כשר החינוך, הוא הותקף על ידי "מכונת הרעל של השמאל" בשל "הדתה" במערכת החינוך. איתן אורקיבי ביקר את יצירת המונח וכתב שמכונת רעל מופנית נגד נתניהו בהשוואות לדיקטטורים שונים. כאשר התקיים משא ומתן לצירוף גדעון סער לממשלת נתניהו, קיבלה משפחתו איומים רבים. לדברי גאולה אבן-סער, "מכונת הרעל" של מתנגדי נתניהו גרועה מזו של תומכיו. בלי חרות ומק"י ביביסטים המקורות של מכונת הרעל: כך זורמות הקונספירציות מערוצים זניחים בטלגרם ללב המיינסטרים הישראלי, באתר שומרים - המרכז לתקשורת ודמוקרטיה בן כספית‏, ביבי אקספרס: מכונת הרעל של נתניהו מנטרלת מכשולים בדרך להרס הדמוקרטיה, באתר וואלה, 17 ביוני 2022 אורנה ישר, מכונת הרעל של השמאל מעלה הילוך, באתר מידה, 28 ביוני 2022 בן כספית, ‏מכונת הרעל של נתניהו: כך הטוויטר פועל בשירות המחנה הביביסטי, באתר מעריב אונליין, 9 ביולי 2022 עמית סגל תוקף: "מי אמר מכונת רעל?", באתר "סרוגים", 8 באוגוסט 2022 מתי טוכפלד, "תיקון השיח הציבורי"? בנט תובע כדי לא להסתכל במראה, באתר ישראל היום, 8 בדצמבר 2022 סמי פרץ, מר בנט, האם למכונת הרעל יש מהנדס?, באתר TheMarker‏, 9 בדצמבר 2022 גבע קרא עוז, ‏סיפורו של ציוץ מסתורי: האם נחשפה בטעות מכונת הרעל של נתניהו?, באתר "Time Out ישראל", 4 בספטמבר 2023 איתמר ב"ז, שר התעמולה, באתר העין השביעית, 5 בנובמבר 2023 רפאלה גויכמן, "לא מכונה — בית חרושת שלם": המנגנון שפועל לביצור שלטון נתניהו מעלה הילוך, באתר TheMarker‏, 19 בנובמבר 2023 רפאלה גויכמן, איתן אבריאל, בתוך מכונת הרעל: כך פועל מנגנון התעמולה היעיל ביותר שנראה בישראל, באתר TheMarker‏, 7 בינואר 2024 איתמר ב"ז, הקמפיינרים הסמויים של מלחמת עזה, באתר העין השביעית, 16 בנובמבר 2023 איתמר ב"ז, רק שואלים שאלות, באתר העין השביעית, 24 באוקטובר 2023 גלעד כהן, "מחולל של מכונת הרעל": מפעיל חשבונות פיקטיביים ישלם 60 אלף שקל לקרן וקסנר, באתר ynet, 9 ביולי 2024 גם: "מכונת ההסתה והרעל", "מכונת הרעל והשקרים" ונוסחים דומים או נגזרים אחרים חן אגרי, לקראת שלב הדשדוש: מכונת הרעל של נתניהו מעדכנת מסרים, באתר העין השביעית, 8 בינואר 2024 רפאלה גויכמן, "לא מכונה — בית חרושת שלם": המנגנון שפועל לביצור שלטון נתניהו מעלה הילוך, באתר הארץ, 19 בנובמבר 2023 רפאלה גויכמן ואיתן אבריאל, בתוך מכונת הרעל: כך פועל מנגנון התעמולה היעיל ביותר שנראה בישראל, באתר TheMarker‏, 7 בינואר 2024 טל שניידר, מכונת הרעל של נתניהו פתחה בקמפיין נגד "אחים לנשק", באתר זמן ישראל, 17 בדצמבר 2023 איתמר ב"ז, "לא ניתן להם לגנוב לנו את הבחירות", באתר העין השביעית, 4 בספטמבר 2019 בנט: מכונת הרעל גובה מחיר, עתיד המדינה בסכנה, באתר ערוץ 7, 20 במאי 2022 בנט בנאום מכונת הרעל, סרטון בערוץ "tonbi27", באתר יוטיוב (אורך: 01:03) איתמר אייכנר ומורן אזולאי, בנט באיגרת "לרוב הדומם": "צאו לפעולה מול מכונת הרעל של נתניהו ובן גביר", באתר ynet, 3 ביוני 2022 אריק בנדר, ‏בנט: "נילחם במכונת הרעל והפייק ניוז"; נתניהו: "בנט עף על עצמו, לך הביתה", באתר מעריב אונליין, 13 ביוני 2022 ליאור קינן, לפיד: "לא ניתן למכונת ההסתה והרעל להרוס לנו את הבית", באתר חדשות 13, 3 באוגוסט 2022; בחירות 2022: יש עתיד משיקה את קמפיין הבחירות, באתר "בחזית", ‏4 באוגוסט 2022; בנצי רובין, ‏לפיד פותח קמפיין: "ננצח את מכונת הרעל גם הפעם", באתר "סרוגים", 3 באוגוסט 2022 אחרי שפרש מהפוליטיקה: נפתלי בנט יוצא למלחמה, באתר "סרוגים", 2 בדצמבר 2022 מורן אזולאי, שלושת השיברים של האיש החזק בממשלה, באתר ynet, 2 בדצמבר 2022 עיתונאי שטען שבנט שיפץ את ביתו על חשבון המדינה חזר בו מדבריו, באתר זמן ישראל, 1 בדצמבר 2022; ציוץ של מוישי ריינר ברשת החברתית אקס (טוויטר), 6 בדצמבר 2022 מורן אזולאי, בנט רוצה "לנקות את הרשת" - ותובע חצי מיליון שקלים מפעיל ימין, באתר ynet, 5 בדצמבר 2022; מורן אזולאי, בנט תובע מיליון שקל מרב שטען שאמו אינה יהודיה: "קיבל 700 אלף צפיות", באתר ynet, 6 בדצמבר 2022 ציוץ של נפתלי בנט ברשת החברתית אקס (טוויטר), 24 בינואר 2023 גיא עזרא, ‏יונתן פולארד לסרוגים: חוזר בי מהתמיכה באיילת שקד, באתר "סרוגים" בנצי רובין, ‏שקד מגיבה: "פולארד הועמד במצב בלתי אפשרי", באתר "סרוגים", 30 באוגוסט 2022 ציוץ של אהוד ברק ברשת החברתית אקס (טוויטר), 25 בספטמבר 2022 ציוץ של משה יעלון ברשת החברתית אקס (טוויטר), 12 באוקטובר 2022 בן כספית, ‏בצלאל סמוטריץ' לומד עכשיו על בשרו את טעמה של מכונת הרעל הביביסטית, באתר מעריב אונליין, 25 בנובמבר 2022 מכונת הרעל, יאיר והרגע הקשה באופוזיציה: יועצו של נתניהו פותח את הכל, באתר מעריב אונליין, 4 בדצמבר 2022 ראש הלשכה והפרסום על אקט מיני מול עורכת דין: גוברת ההערכה - חימי יתפטר, באתר ynet, 31 בינואר 2023 "חדשות הר"י חוק ההסדרים חדשות בריאות "עצירת מכונת ההסתה והרעל"". 2023-09-03. אורכב מ-המקור ב-2023-09-03., [1]. מורן שריר, אני יושב במשפט נתניהו, רואה את הרפיסות של השופטים. ישראל הפכה לגרוטסקה, באתר הארץ, 15 ביוני 2023. בדיירקט פולס מסבירים: זו נקודת המפנה שהכריעה את מערכת הבחירות, באתר עכשיו 14, 4 בנובמבר 2022 סמי פרץ, מכונת הרעל של נתניהו עובדת 24/7, אז בטח שיש הרתעה, באתר הארץ, 16 באוגוסט 2023 שני גרנות-לובטון, מה הבעיה במכונת הרעל של הימין הקיצוני, באתר News 1 מחלקה ראשונה, ‏15 ביוני 2023 בן כספית, ‏מכונת הרעל של נתניהו: כך הטוויטר פועל בשירות המחנה הביביסטי , באתר מעריב אונליין, 9 ביולי 2022 רפאלה גויכמן ואיתן אבריאל, בתוך מכונת הרעל: כך פועל מנגנון התעמולה היעיל ביותר שנראה בישראל, באתר TheMarker‏, 7 בינואר 2024 עמית סגל תוקף: "מי אמר מכונת רעל?", באתר "סרוגים", 8 באוגוסט 2022 אורנה ישר, מכונת הרעל של השמאל מעלה הילוך, באתר מידה, 28 ביוני 2022 ייחלץ לעזרת מעוז? כשבנט הותקף ע"י מכונת הרעל משמאל בשל "הדתה" במערכת החינוך, באתר עכשיו 14, 4 בדצמבר 2022 איתן אורקיבי, דעה | למי קראת מכונת רעל?, באתר ישראל היום, 4 ביולי 2022 103FM, ‏גאולה אבן סער חושפת: "מאז הפרסום על מינויו של גדעון - אני מקבלת אלפי איומים", באתר מעריב אונליין, 19 בספטמבר 2024 גאולה אבן סער, ‏צברתי ניסיון עם מכונות רעל - אבל דבר כזה עוד לא ראיתי, באתר מעריב אונליין, 20 בספטמבר 2024